Har I en aktivitet eller et projekt, som I ønsker at søge penge til at føre ud i livet? Så er puljen til aktiviteter i Nordea-fondsprojektet “Knudepunktet – hvor godtfolk er, kommer godtfolk” til måske en mulighed.

**Hvem kan søge?**  
Bor eller arbejder du eller andre i projektet på Mols eller Helgenæs? Er aktiviteten eller projektet tænkt til at skabe fællesskab på Mols eller Helgenæs? Og peger aktiviteten frem mod det nye fælleshus, der står klar i Knebel i 2021? Så er puljen her et godt sted at kigge efter støttekroner. Det hjælper også på chancerne, hvis I er flere aktører, der går sammen om aktiviteten/projektet.

**Hvad kan man søge til?**   
Det kan vi ikke præcis sige noget om. Vi vil gerne overraskes :-) Men det skal være aktiviteter eller projekter, der beriger livet og fællesskaberne på Mols og/eller Helgenæs.

Det er et krav, at projektet er:

* lokalt forankret
* peger ind på det fællesskab, der skal være i nye fælles hus i Knebel

Det er en fordel, hvis projektet er karakteriseret ved en eller flere af følgende faktorer:

* Minimum to aktører
* Får flere til at samarbejde sammen – gerne i nye samarbejder
* Aktivitet for nye målgrupper
* Nye aktører der kan være en del af Knudepunktet
* Aktivitet der strækker sig over længere tid – evt. ”fødselshjælper” for længerevarende projekter, fx et tilbagevendende arrangement, der får opstartsstøtte og derefter hviler i sig selv rent økonomisk.

Det er også muligt at søge til materiel, som skal bruges flere gange, fx skilte.

**Hvornår kan man søge?**I kan søge puljen løbende, og I får svar senest tre måneder senere. Hvis I får støtte, kan det enten være hele det beløb, I søgte, eller en del af beløbet.

Som udgangspunkt kan man søge op til kr. 5000 inkl. Moms. Der kan i sjældne tilfælde dispenseres.

Søger I max. 500 kroner til en aktivitet, der løber af stablen lige om lidt, kan I sende en ansøgning og få et hurtigt svar fra tovholder Eva Strøm (eva.s@molsiudvikling.dk).

**Generelle vilkår for modtagelse af støtte:**

* En eller flere af ansøgerne skal have en tilknytning til Mols eller Helgenæs (fx via bopæl eller erhverv)
* Aktiviteten/ideen skal på en eller anden måde pege frem mod det fællesskab, der kommer i Knudepunktet. Det kan fx være, at aktiviteten kan fortsættes/gentages i Knudepunktet.
* Der skal være en myndig kontaktperson tilknyttet ansøgningen/aktiviteten.
* Der skal afleveres et budget og en tidsplan sammen med ansøgningen.
* Efter aktiviteten skal alle bilag afleveres samlet til eva.s@molsiudvikling.dk
* Vi skal også modtage en kort beskrivelse og fotos fra begivenheden/aktiviteten til brug for Mols i Udvikling og Nordea-fonden. Husk at få tilladelse til brug af fotos.
* Der skal logoer fra både Nordea-fonden og Mols i Udvikling på alle materialer om aktiviteten. [Logo for Nordea-fonden kan downloades her](https://nordeafonden.dk/soeg-stoette-til-projekt/soeg-stoette-til-et-projekt-med-landsdaekkende-relevans/naar-du-har/logo).
* Nordea-fonden og Mols i Udvikling skal nævnes i omtaler af aktiviteten. Se regler for omtale af Nordea-fonden i linket herover.
* Aktiviteten/projektet skal afholdes inden for et år fra bevillingsdatoen.

Kriterierne for at søge evalueres 1. gang om året.

**Udfyld ansøgningsskemaet herunder og søg nu**

[Max tre siders tekst, hvor I skal svare på nedenstående. Bilag kan vedlægges]

**Hvad er projektets/aktivitetens titel:**

**Hvem søger?**

**Hvad søger I til?** (kort beskrivelse)

**Hvor meget søger I?** (Som udgangspunkt max. 5000 inkl. Moms. Der kan dispenseres)

**Har I søgt eller fået støtte andre steder?** (Angiv eventuelt andre fonde og søgte/bevilgede beløb)

**Hvornår skal I afholde aktiviteten/arrangementet?**

**Hvad er formålet med aktiviteten/arrangementet?**

**Hvem er målgruppen?**

**Hvilken effekt regner I med, at aktiviteten/projektet vil få?**

**Hvad er jeres tilknytning til Mols og/eller Helgenæs?**

**Hvordan peger jeres aktivitet ind i det kommende fælleshus** (kan aktiviteten fx let flytte ind, når huset står klar?)

**Er aktiviteten bæredygtig på sigt?** (Hvem skal drive aktiviteten, og er der tænkt på dækning af løbende omkostninger?)

**Hvilke andre af de nævnte kendetegn er relevante for jeres projekt?** (Se afsnittet: “Hvad kan man søge til?”)

**Ansvarlig kontaktperson** (kontaktoplysninger):

Send jeres ansøgning til Eva Strøm, tovholder i Mols i Udvikling og daglig projektleder for Nordea-fondsprojektet på eva.s@molsiudvikling.dk.